|  |  |
| --- | --- |
| Description: http://t3.gstatic.com/images?q=tbn:ANd9GcT6XS8BX02hKxwiXOwSjii9Rk-nArsVifoNCykwvn1KoKkJP0hTsQ | **РЕПУБЛИКА БЪЛГАРИЯ****НАЦИОНАЛНА ЗДРАВНООСИГУРИТЕЛНА КАСА** |

Национална здравноосигурителна каса – РЗОК гр. Пловдив, на основание чл.10а, ал.2 от ЗДСл, във връзка чл.14, ал.1 и ал.2 от Наредбата за провеждане на конкурсите за държавни служители и Заповед № РД – 09 - 688 от 05.08.2015 година на Управителя на НЗОК

**ОБЯВЯВА КОНКУРС**

**ЗА ДЛЪЖНОСТ ГЛАВЕН ЕКСПЕРТ**

**(ЕДНА ЩАТНА БРОЙКА)**

в отдел „Информационни дейности”, дирекция „Договаряне и контрол на изпълнението на медицинската, дентална помощ и аптеки” с месторабота в РЗОК гр. Пловдив, при следните условия:

1.Минимални изисквания, предвидени в нормативните актове за заемане на конкурсната длъжност:

* образование: Висше;
* образователно- квалификационна степен: Бакалавър;
* професионален опит: 2 /две/ години;

или

* минимален ранг за заемане на длъжността: ІV младши.

2. Предпочитани специалности, по които е придобито образованието – специалности от професионално направление:

* Математика, Информатика, Компютърни науки, Електроника и автоматика, Комуникационна и компютърна техника.

3. Специфични изисквания за конкурсната длъжност:- няма

4. Допълнителни изисквания за заемане на длъжността, съгласно утвърдена длъжностна характеристика:

* професионален опит – 2 /две/ години в областта на информационните технологии
* курсове и сертификати, издадени от сертифицирани Microsoft партньори и организации/фирми за работа с персонални компютри и сървъри;
* теоретични и практически познания и умения за работа с хардуер – компютри, принтери, скенери, копирна и комуникационна техника, включващи инсталиране, настройки и отстраняване на повреди;
* детайлни познания по операционни системи на Microsoft за сървъри и работни станции и на НР Unix–инсталиране, конфигуриране и отстраняване на неизправности.
* детайлни познания и умения за инсталиране и поддръжка на приложен софтуер.

5. Начин за провеждане на конкурса:

* тест
* интервю

6.Необходими документи, които кандидатите следва да представят за участие в конкурса:

* заявление за участие в конкурс /Приложение № 2 от Наредбата за провеждане на конкурсите за държавни служители (НПКДС)/;
* декларация по чл.17, ал.2, т.1 от НПКДС;
* копие от документи за придобита образователно – квалификационна степен и допълнителни квалификации;
* в случай, че кандидатът притежава съответния ранг за изпълнението на длъжността, представя заверено копие от служебна книжка;
* копия от други документи по преценка на кандидата

7. Документите следва да бъдат представени лично или чрез упълномощено лице с нотариално заверено пълномощно в 10 дневен срок от публикуване на обявлението в сградата на РЗОК гр.Пловдив, всеки работен ден от 8.30 до 12.30 часа и от 13.00 до 17.00 часа.

Краен срок за подаване на документите до 17.00 часа на 17.08.2015 година включително.

8. Списъците и други съобщения във връзка с конкурса ще се обявяват на официалната интернет страница на НЗОК и на информационното табло в сградата на РЗОК гр. Пловдив, ул. „Христо Чернопеев” 20, лице за контакт: Илиана Иванова – ст. експерт, тел. 032/603004 и Теменужка Маневска – гл. експерт, тел. 032/603055.

9. Описание на длъжността:

Поддържане на хардуера и операционните системи на персоналните компютри и сървъри в. Участва в изграждането, развитието и поддържането на информационната система. Осигурява оторизиране на достъп до информационната система и контрола за правомерното използване на компютърна техника, периферия, консумативи, в съответствие с указанията, разпорежданията и инструкциите на висшестоящите органи и организации. Извършва архивиране на информацията и съхранява архивни копия. Осигурява защита на системата от сривове, неоторизиран достъп и вируси. Участва в приемането и предаването на компютърна техника, предназначена за РЗОК гр.Пловдив, осигуряване текущите гаранционни и извънгаранционни ремонти на компютърната техника.

10. Размер на основната заплата определена за длъжността от 380 до 2000 лв.

Образци на заявление за участие в конкурс и декларация по чл.17, ал.2, т.1 от НПКДС могат да се изтеглят от http://www.nhif.bg/.